আগেই বলা হয়েছে, সিস্টেমে যদি রুট ইউজার হিসেবে লগইন করা হয় তবে যেকোন ফাইলে প্রবেশ করা, পরিবর্তন করা বা মোছা যায় কারন লিনাক্স বা ইউনিক্সে রুট হচ্ছে সর্বময় ক্ষমতার অধিকারী। অপারেটিং সিস্টেম ইনস্টল হওয়ার সময়ই রুট ইউজার তৈরী হয়ে থাকে। ডেবিয়ান বা উবুন্তু ইনস্টলের সময় রুট ব্যবহারকারীর জন্য একটি পাসওয়ার্ড দিতে হয় এবং ঐ সময় আরো অতিরিক্ত ব্যবহারকারীর একাউন্ট তৈরী করবেন কিনা তা জিজ্ঞাসা করা হয়। ইনস্টলেশন হওয়ার পর ও রুট একাউন্ট এর সাহায্যে অতিরিক্ত একাউন্ট তৈরী করতে পারেন। এ রুট একাউন্টটি সাধারনত সফটওয়্যার বা প্রোগ্রাম ইনস্টল করা এবং এ্যাপ্লিকেশনের কনফিগারেশন ফাইলসমূহ পরিবর্তন করতে ব্যবহার করা হয়-যেটি মূলত একটি টেক্সট ফাইল যা একটি সাধারন টেক্সট এডিটর দিয়েই পরিবর্তন করা হয়।